Man se goedhartige daad in sy tyd van rou | Maroela Media
Die oorspronklike Reddit-foto
'n Groter weergawe van die foto volg onderaan die berig. 'n Wewenaar het onlangs 'n jong paartjie se rekening by 'n restaurant betaal, en net 'n briefie met sy rede in vir hulle agtergelaat.
Die gebruiker Turboturtle08 het Woensdag 'n foto van die briefie, wat op 'n servet geskryf is, op Reddit gelaai. Die byskrif by die foto lui: "'n Vriendin het 'n klant gehelp om dié briefie vir die egpaar langs hom by 'n restaurant te gee, nadat hy hulle rekening betaal het."
"Julle ken my nie, maar my pragtige vrou, met wie ek 43 jaar lank getroud was, is verlede week oorlede," begin die brief wat slegs deur die naam "Lee B." onderteken is. "Ek het vanaand vir die eerste keer alleen geëet. Julle herinner my so baie aan ons jare gelede. Vergun my asseblief om julle aandete vanaand te betaal. Geniet! Dit sal Carol laat glimlag, en my ook, vir die oomblik, geluk bring. Voorspoedige Nuwejaar!"
Hy skryf ook onderaan: "Pay it forward!", 'n uitdrukking wat gebruik word wanneer 'n begunstigde van 'n goeie daad dit "terugbetaal" deur iets soortgelyk vir iemand anders te doen. Die konsep is al oud, maar dit is moontlik dat Lily Hardy Hammond die frase vir die eerste keer in haar boek In the garden of delight gebruik het. Daar was ook intussen 'n rolprent met dieselfde naam.
Hierdie vat aan mens se hart !
Klein gebaar met die allermooiste bedoeling !
my man lief om dit vir mense te doen , om te gee is lekkerder as om te ontvang
Wonderlike voel-goed-nuus ondanks die hartseer van Lee. Liefde is die enige ding wat vermeerder as mens dit deel, so pay it forward